CELEX: 62013CN0243
Language: et
Date: 2013-04-30 00:00:00
Title: Kohtuasi C-243/13: 30. aprillil 2013 esitatud hagi — Euroopa Komisjon versus Rootsi Kuningriik

29.6.2013   
            
            
               ET
            
            
               Euroopa Liidu Teataja
            
            
               C 189/12
            
         30. aprillil 2013 esitatud hagi — Euroopa Komisjon versus Rootsi Kuningriik
   (Kohtuasi C-243/13)
   2013/C 189/23
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: J. Enegren ja S. Petrova)
   
      Kostja: Rootsi Kuningriik
   
      Hageja nõuded
   
   
               —
            
            
               Tuvastada, et kuna Rootsi ei võtnud meetmeid, mis on vajalikud, et järgida Euroopa Kohtu otsust kohtuasjas C-607/10, on ta jätnud täitmata ELTL artikli 260 lõikest 1 tulenevad kohustused;
            
         
               —
            
            
               mõista Rootsilt komisjoni „Euroopa Ühenduse omavahendite” kontole kandmiseks välja trahv summas 14 912 eurot päevas iga sellise päeva eest, mil ei ole vastu võetud meedet, mis on vajalik Euroopa Kohtu poolt kohtuasjas C-607/10 tehtud otsuse järgimiseks, alates kuupäevast, kui selles asjas otsus tehti, kuni kuupäevani, kui kohtuasjas C-607/10 tehtud otsust täidetakse;
            
         
               —
            
            
               mõista Rootsilt komisjoni nimetatud arvele kandmiseks välja ühekordne summa 4 893 eurot päevas iga sellise päeva eest, mil ei ole vastu võetud meedet, mis on vajalik Euroopa Kohtu poolt kohtuasjas C-607/10 tehtud otsuse järgimiseks, alates kuupäevast, kui selles asjas otsus tehti, kuni kuupäevani, mil käesolevas asjas tehakse otsus või võetakse vastu kohtuasjas C-607/10 tehtud otsuse järgimiseks vajalik meede, kui see kuupäev on varasem;
            
         
               —
            
            
               mõista kohtukulud välja Rootsi Kuningriigilt.
            
         
      Väited ja peamised argumendid
   
   29. märtsi 2012. aasta otsuses kohtuasjas C-607/10 Euroopa Komisjon vs. Rootsi Kuningriik sedastas Euroopa Kohus, et „(k)una Rootsi Kuningriik ei võtnud vajalikke meetmeid, et tagada seda, et pädevad asutused hoolitsevad Euroopa Parlamendi ja nõukogu 15. jaanuari 2008. aasta direktiivi 2008/1/EÜ saastuse kompleksse vältimise ja kontrolli kohta (kodifitseeritud versioon) artiklite 6 ja 8 kohaste lubade abil või tingimuste uuesti läbivaatamise või vajaduse korral nende ajakohastamise abil selle eest, et olemasolevad käitised tegutsevad vastavuses selle direktiivi artiklite 3, 7, 9, 10 ja 13, artikli 14 punktide a ja b ning artikli 15 lõike 2 nõuetega, on Rootsi Kuningriik rikkunud selle direktiivi artikli 5 lõikest 1 tulenevaid kohustusi.”
   Rootsi Kuningriik ei ole veel vastu võtnud ühtegi meedet, mis on vajalikud Euroopa Kohtu poolt kohtuasjas 607/10 tehtud otsuse järgimiseks. Seetõttu on komisjon esitanud hagi vastavalt Euroopa Liidu toimimise lepingu artikli 260 lõikele 1 ja palub näha Rootsi Kuningriigi suhtes ette majandussanktsioonide kohaldamise.